– Надзілася я ў Лельчыцкім раёне, на бацькаўшчыне свайго таты. Туды ў свой час адправілася працаваць мая матуля – маладая настаўніца. Так бацькі і пазнаёміліся. Вось тады і пачала складвацца наша дынастыя. Бацька быў настаўнікам працоўнага навучання, матуля – настаўніцай рускай мовы і літаратуры. Пазней сям’я перабралася ў Камаровічы, дзе мама 20 гадоў працавала дырэктарам.